stanford-oval/wikipedia huggingface dataset:
מוטציות דה נובו
מקור והשפעות

מוטציות דה נובו נוצרות כתוצאה משגיאות בשכפול ה-DNA בזמן חלוקת התאים, או כתוצאה מגורמים סביבתיים כמו קרינה או חשיפה לכימיקלים מסוימים.
שגיאות בשכפול ה-DNA: במהלך תהליך שכפול ה-DNA בתאי הרבייה (תאי זרע וביצית), עלולות להתרחש שגיאות בסינתזת גדילי ה-DNA החדשים. אנזימים שאחראים לשכפול ה-DNA, כמו DNA פולימראז, עלולים להכניס נוקלאוטידים שגויים או לדלג על נוקלאוטידים, מה שגורם ליצירת מוטציות נקודתיות או לשינויים גדולים יותר כמו מחיקות או הכפלות של מקטעי DNA. מחקרים מראים, כי בגילאים מבוגרים יותר של האב או של האם, עולה הסיכוי לשגיאות בשכפול ה-DNA בתאי הרבייה שלהם, וכך עולה הסיכון להיווצרות מוטציות דה נובו בצאצאים.
נזקי DNA ומנגנוני תיקון DNA: גורמים סביבתיים כמו קרינה מייננת או כימיקלים מסוימים יכולים לגרום לנזקי DNA, ואלו לעיתים יופיעו כשברי DNA דו-גדיליים. מנגנוניים תאיים לתיקון נזקי DNA פועלים לתיקון שברים אלו, אך בתהליך התיקון שלהם עלולות להיווצר מוטציות דה נובו. כמו כן, אם מנגנוני התיקון של התא לא פועלים כראוי, עלולות להיווצר מוטציות דה נובו.
רקומבינציה: במהלך יצירת תאי הרבייה, מתרחש תהליך השחלוף ("cross over" ורקומבינציה) ובו כרומוזומים הומולוגיים מחליפים מקטעי DNA ביניהם. אם המערכת האנזימטית המעורבת בתהליך פגומה, ותהליך השחלוף לא מתרחש כראוי – עלולים להיווצר שינויים גנטיים חדשים, כגון יצירת עותקים נוספים של רצפי DNA, וזהו מקור נוסף להופעת מוטציות דה נובו.
בשל תהליכי ברירה טבעית, רוב המוטציות שנוצרות ושורדות הן נייטרליות, ואינן משפיעות באופן משמעותי על הפנוטיפ של האורגניזם. עם זאת, תיתכן היווצרות מוטציות דה נובו מזיקות, שעלולות לגרום למחלות גנטיות ולבעיות תפקודיות. לעיתים נדירות יהיו למוטציות דה נובו השפעות חיוביות, והן יעניקו לפרט בו הן התרחשו יתרון סלקטיבי בסביבה נתונה.
חשיבות במחקר והשלכות קליניות

מחקר במוטציות דה נובו ובחינת הקשר בין מוטציות אלו לבין פנוטיפ מסוים, מאפשר הבנה של הבסיס המולקולרי של מחלות גנטיות אשר אינן מוסברות על ידי תורשה מנדלית קלאסית. מוטציות דה נובו נמצאו קשורות לליקויים הקשורים למגוון פנוטיפים – הפרעות נוירולוגיות, סכיזופרניה, אוטיזם, מחלות לב מולדות והפרעות התפתחותיות. הבנת המנגנונים שמובילים להופעת מוטציות דה נבו, ולהופעת פנוטיפ מסוים כתוצאה מכך, יכולה לסייע באבחון מוקדם של מחלות גנטיות, בייעוץ גנטי למשפחות ובפיתוח טיפולים מותאמים אישית.
חשיבות במחקר והשלכות קליניות > דוגמאות למחלות ותסמונות המקושרות למוטציות דה נובו

אקרודרמיאטוזיס (אנ') – למחלה זו קשורות מוטציות דה נובו בגן SLC394A. המחלה מתבטאת בפגמים בעור ובמערכת העיכול. הגן SLC394A מקודד לחלבון ZIP4 (אנ') הפועל כטרנספורטר של אבץ, והוא אחראי לספיגת אבץ מהמזון במעי הדק. אבץ משמש כגורם תומך (קו-פקטור) חשוב לתפקוד אנזימים רבים. מוטציה בגן SLC394A פוגעת ברצף החלבון ZIP4, דבר המוביל לרמות אבץ נמוכות בגוף, וכתוצאה מכך גם לפגיעה בהתחדשות תאי עור והמעי, וכן לפגיעה בבתפקוד מערכת החיסון. חידוש התאים המהיר יחסית של רקמת העור, וחלוקת תאים מהירה כחלק מתהליך ריפוי פצעים בעור, דורשים רמות אבץ תקינות לטובת פעילות אנזימטית יעילה. לכן המוטציה המתוארת משפיעה באופן משמעותי יותר על תאי העור בהשוואה לרקמות אחרות. בהתאם, פגמים בעור הם הפנוטיפ העיקרי של המחלה. באופן דומה, כך גם תאי אפיתל המעי ותפקוד האנזימים של מערכת העיכול מושפעים משמעותית ממחסור באבץ, ולכן גם בעיות במערכת העיכול מהוות תסמין של המחלה. תאי מערכת החיסון נדרשים לחלוקה מהירה ויעילה בעת קבלת אות. רמות אבץ נמוכות פוגעות בתהליך זה ולכן גם תפקוד מערכת החיסון נפגע כתוצאה ממוטציה בגן המתואר ובחלבון ZIP4.
תסמונת בלום (Bloom syndrome)- נובעת ממוטציות דה נובו בגן BLM המקודד לחלבון RecQ helicase (אנ'), שתפקידו פתירת מבנים לא תקינים של DNA כתוצאה משגיאות במהלך חלוקת התא, ומניעת שברים בכרומוזומים. הומוזיגוט למוטציה בגן BLM יהיה בעל שני עותקים פגומים של החלבון RecQ helicase, מה שיוביל לשיעור מוטציות גבוה בגנום, ולעליה משמעותית בסיכוי לפתח סרטן מסוגים שונים. בשל כך, השפעת המוטציה ב-BLM איננה ייחודית לרקמה מסוימת, אך הפנוטיפים שינבעו מכשל תיקון נזקי DNA ומהופעת מוטציות, יהיו תלויים במיקום המוטציות ובגנים שיפגעו מכך.
תסמונת אטקסיה טלנגיאקטזיה (Ataxia telangiectasia) – ידועה גם כתסמונת לואי-בר (Louis-Bar syndrome) ונובעת ממוטציות דה נובו בגן ATM. התסמונת מתבטאת במגוון רב של מחלות, כגון ניוון עצבים שיכול להחמיר לנכות בעשור השני של החולה, התנוונות הצרבלום (המוח הקטן), הרחבה של כלי הדם בעין ונטייה מוקדמת לסרטן. הגן ATM מקודד לקינאז שמופעל בתגובה לנזקי DNA ולכן פגיעה בו מובילה לכשל בתיקון נזקים אלו ולאי יציבות גנטית. אלו מובילים לעליה בסיכון להתפתחות סרטן ולפגיעה בתפקוד תאים שמתחלקים במהירות, כמו תאי מערכת החיסון או תאים במוח.
שיטות זיהוי

איתור וזיהוי מוטציות דה נובו מתבצע באמצעות טכניקות מתקדמות של ריצוף גנומי:
ריצוף אקסום מלא (WES)
ריצוף האזורים המקודדים (אקסונים) בגנום: שיטה יעילה מאוד, שמזהה את רוב השינויים הגנטיים הקשורים למחלות, ולכן יעילה לזיהוי מוטציות דה נובו שעלולות להוביל למחלות. מנגד, מדובר בשיטה יקרה יחסית, אשר מוגבלת לאזורים המקודדים לגנים, ועל כן אינה מזהה שינויים באזורים שאינם מקודדים ובאזורים בעלי תפקיד בקרתי, או שינויים מבניים מורכבים.
ריצוף גנום מלא (WGS) (אנ')
מדובר בסקירה של כל רצף ה-DNA, ובכלל זאת אזורים מקודדים (אקסונים), אזורים לא מקודדים (אינטרונים ואזורים בין גנים), האזורים הבקרתיים ואזורי ה-DNA החוזרניים. שיטה זו מספקת תמונה מלאה ומקיפה של כל השינויים הגנטיים בגנום, ולכן מהווה כלי מקיף לזיהוי מוטציות דה נובו.
שיטות זיהוי > זיהוי מוטציות הגורמות למחלות

טכנולוגיות הריצוף המתקדמות מאפשרות סקירה של נתונים בהיקף רחב. מתוך נתונים אלה, יש חשיבות להתמקדות על מנת לזהות את השינויים הגנטיים שהם בעלי רלוונטיות קלינית או ביולוגית, בדגש על מחקר מחלות מורכבות ומחלות נדירות.
באנליזת תיעדוף (Prioritization) מעריכים את הפוטנציאל הפנוטיפי של שינויים גנטיים, וכך מאפשרים התמקדות בחיפוש של מוטציות בעלות קשר ישיר לפנוטיפ נחקר. באמצעות כלים ביואינפורמטיים ניתן לנבא השפעות פוטנציאליות של שינויים מסוימים על תפקוד חלבון (שינויים של תכונות ומטען חומצות אמינו – physicochemical properties, שינויים שישפיעו על מבנה החלבון), על פי תדירות השינויים בגנום ופוטנציאל ההשפעה על בקרת גנים. באמצעות כך ניתן לתעדף שינויים בעלי סיכוי להוביל לשינוי תפקודי. גם שמירות אבולוציונית מהווה פרמטר יעיל, ומוטציות שיזוהו באזורים שמורים יותר יקבלו תיעדוף להמשך מחקר וקישור לפנוטיפ המחלה, מתוך התפיסה ששמירות אבולוציונית משמעותה חשיבות פונקציונלית. מדובר בתהליך ניתוח נתונים שהוא הכרחי לטובת קישור מוצלח בין מוטציית דה נובו למחלה. זאת מכיוון שמרבית המוטציות הן נייטרליות, ולא צפויות להשפיע באופן משמעותי על פנוטיפ האורגניזם.
מוטציות דה נובו ואבולוציה

למוטציות דה נובו השפעה משמעותית על התהליך האבולוציוני. השינויים הגנטיים שנוצרים בפרט מביאים ליצירת אללים חדשים שעשויים להקנות יתרון או חיסרון הישרדותי לפרט. מוטציות דה נובו מוסיפות למגוון הגנטי באוכלוסייה ומהוות מקור לשינויים אבולוציוניים חדשים. מגוון גנטי עומד בבסיס התהליך האבולוציוני, שכן הוא מספק את הבסיס לשינויים בתדירות האללים באוכלוסייה, אשר גורלם (התרחשותם באוכלוסייה ותדירותם) תלוי בהורשתם לדורות הבאים ובלחצי הברירה הטבעית.
מוטציות דה נובו שעוברות לדורות הבאים ולא פוגעות ביכולת הפרט להתרבות יכולות להיות נייטרליות, אך עשויות גם לאפשר לפרטים מסוימים התאמה גבוהה יותר לסביבתם, או יכולת הסתגלות מהירה יותר לסביבה משתנה.
מוטציות שיקנו לפרט יתרון, ישפיעו על יכולתו להתרבות, ויעלו בכך את הכשירות (Fitness) שלו – היכולת שלו להעמיד צאצאים, ובכך להעביר את המידע הגנטי שלהם לדור הבא. כך תדירותה של מוטציה מסוימת, אלל מסוים, עשויה לעלות באוכלוסייה, לתרום ולשונות לתהליך האבולוציוני של המין (species). עם הזמן, הצטברות של מוטציות דה נובו באוכלוסייה והתקבעות השינויים הגנטיים החדשים, עשויה להוביל לשינויים משמעותיים בגנום המין, ולהופעת פנוטיפים – תכונות ייחודיות לאותה האוכלוסייה. עם הזמן, תכונות אלה עשויות להוביל להתפצלות, ולהתפתחותו של מין חדש.
נאנדור צינר

| --- | --- |
אין תמונה חופשית
 לידה:  1 באוקטובר 1893 Kráľovský Chlmec, סלובקיה 
 פטירה:  28 ביוני 1957 (בגיל 63) יוז'פווארוש (רובע 8), הונגריה 
 מקום קבורה:  בית הקברות פרקשרטי בבודפשט 
 לימודי רפואה:  אוניברסיטת אטווש לוראנד 
 תפקידים:  רופא, כירורג, מנהלן בית חולים 
 
נאנדור צינר (בהונגרית: Zinner Nándor;‏ קראלובסקי חלמץ, 1 באוקטובר 1893 – בודפשט, יוז'פווארוש, 28 ביוני 1957) היה דוקטור לרפואה (MD) יהודי-הונגרי, פרופסור באוניברסיטה, קנדידט (מכונה "דוקטורט קטן" .CSc) במדעי הרפואה (1952).
קורות חייו

נאנדור צינר נולד במשפחה יהודית כבנם של גזה זינר (1861–1923), סיטונאי, ושל אתלקה בלום (1871–1934). הוא סיים את בית הספר התיכון הראשי בקושיצה והמשיך את לימודיו באוניברסיטת בודפשט (כיום שמה אוניברסיטת אטווש לוראנד), שם קיבל את התואר ברפואה ב-1917. במהלך מלחמת העולם הראשונה, בנוסף ללימודיו, הוא היה רופא בשכר בבית החולים סנט יאנוש, שם יכול היה ללמוד מווילמוש מנינגר במחלקה הכירורגית ומפרופסור מיהאי הורבאט במחלקה לכירורגיית ילדים. ב-1919 הועבר למחלקה האורתופדית של בית החולים לנכים ברחוב רווס. בשנת 1922 מונה לרופא הראשי של הבית הלאומי (בית חולים) לילדים נכים, ומשנת 1929 היה מנהל אותו מוסד. עד 1933 היה גם אחראי על המחלקה האורתופדית של בית החולים היהודי ברחוב סאבולץ' (כיום שמו המרכז הרפואי הלאומי) של הקהילה היהודית של פשט. במהלך נסיעותיו הלימודיות לחו"ל ביקר במספר מדינות במערב אירופה. ב-26 באוקטובר 1948, הפקולטה לרפואה בבודפשט הזמינה אותו לעמוד בראש המרפאה האורתופדית שעמדה לקום ובשנה שלאחר מכן הוא הוזמן על ידי שר הדתות והחינוך הציבורי לארגן את הקליניקה וקיבל את התואר פרופסור מן המניין. הפתיחה הייתה ב-1951 בבניין בדרך קרולינה של בית החולים לניתוחים משקמים שהוסב לכך. ב-1952 קיבל תואר דוקטור (קנדידט) במדעי הרפואה. עוד באוגוסט אותה השנה - בעודו בחופשה - הודח מתפקידו בעקבות הליך משמעתי של משפט ראווה וניהול המרפאה הופקד זמנית על (לימים) פרופסור אנדור גלאובר. מאוחר יותר הוא הועבר ל-ORFI, שם היה יכול להמשיך לעבוד. בינואר 1956 הוא זוכה יחד עם ארבעה עמיתים פרופסורים נוספים והצליח לחזור לראש המרפאה. מותו נגרם כתוצאה מדלקת הצפק.
צינר היה חבר בוועדת העריכה של עיתון הרופאים והשבועון רפואי. הוא עסק בניתוחים ובתותבות פלסטיות.
אשתו הייתה אטל פונאג' (1896–1968), בתם של האדריכל ז'יגמונד פונאג' ושל צציליה (מטילד) הלשי, לה נישא ב-1920 בבודפשט ב-5 באוגוסט. בתם אניקו זינר.
מחקריו וכתביו

טיפול כירורגי בפוליו (בודפשט, 1924)
מניעת נכות (בודפשט, 1925)
תיקון של אנקילוזיס בברך של כפיפה דו-צדדית (בודפשט, 1927)
על חוויות הסיור האמריקאי (בודפשט, 1948)
הערות אורתופדיות (בודפשט, 1951)
פרסים והוקרה

הרופא הדגול (1956)
הנצחה

פרס הקריירה על שם נאנדור צינר
לקריאה נוספת

Babics Antal (1957-07-14). "Dr. Zinner Nándor (1893-1957)". Orvosi Hetilap. 98 (28): 749-750. נבדק ב-2021-05-02.
Gergely András: Jeles magyar zsidó orvosok lexikona. Budapest, Makkabi, 2001. (אנדראש גרגיי: רופאים יהודים הונגרים מפורסמים ומצטיינים. 2001. הוצאת מכבי. בודפשט)
Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש).
Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004. ISBN 963-950-132-8 (לקסיקון ביוגרפי של רופאים הונגרים)
נאנדור צינר (baratikor.semmelweis.hu)
ביבליוגרפיה

Kárpáti Zoltán (2018). Egy csaknem elfeledett professzor, Zinner Nándor. ISBN 978-6-158-07005-8. (זולטאן קרפטי: נאנדור צינר, פרופסור כמעט נשכח. 2018)
הערות שוליים

↑  "Halotti bejegyzése a Budapest VIII. kerületi polgári halotti akv. 1458/1957. folyószáma alatt". נבדק ב-2021-05-02.
↑  "Gyászjelentése (1957)". נבדק ב-2021-05-02.
↑  "Szülei házasságkötési bejegyzése a tolcsvai izraelita hitközség házassági akv. 9/1892. folyószáma alatt". נבדק ב-2021-05-02.
↑  "Magyar zsidó orvosok". Egyenlőség. 53 (5): 13. 1933-11-04.
↑  Magyar Nemzet, 1968. február 24. (24. évfolyam, 46. szám) 6. oldal
↑  "Házasságkötési bejegyzése a Budapest II. kerületi polgári házassági akv. 360/1920. folyószáma alatt". נבדק ב-2021-05-02.
| --- | --- |
בקרת זהויות :  ISNI: 0000 0000 7949 439X  VIAF: 121489272   WorldCat (עם VIAF): 121489272 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נאנדור צינר".
ננסי קרי גרג

| --- | --- |

 לידה:  29 בדצמבר 1958 (בת 66) וילמינגטון, ארצות הברית 
 מדינה:  ארצות הברית 
 השכלה:  אוניברסיטת דרום קליפורניה  בית הספר להנדסה ע"ש ויטרבי של אוניברסיטת דרום קליפורניה  אוניברסיטת יוסטון  אוניברסיטת המדינה של אוהיו  Troy High School 
 מעסיק:  אוניברסיטת המדינה של צפון קרוליינה 
 פרסים והוקרה:  מדליית השירות המצויין של נאס"א (2003)  נשים בתעופה בין-לאומית  לגיון ההצטיינות של ארצות הברית בדרגת לגיונר 
 
ננסי ג'יין קרי גרג (באנגלית: Nancy Jane Currie-Gregg;‏ נולדה ב-29 בדצמבר 1958) היא מהנדסת אמריקאית, קצינה בצבא ארצות הברית ואסטרונאוטית מטעם נאס"א. במסגרת שירותה בנאס"א, קרי גרג השתתפה ב-4 משימות בחלל: STS-57 (1993), STS-70 (1995), STS-88 (1998) ו – STS-109 (2002). סך הכל, היא שהתה בחלל 41 ימים, 15 שעות ו-32 דקות. בנוסף לתרומתה כאסטרונאוטית, קרי גרג שירתה בצבא ארצות הברית במשך כ-23 שנים. כיום, היא מכהנת כפרופסור להנדסה, תעשייה וניהול באוניברסיטת A&M במדינת טקסס.
קורות חיים

ננסי ג'יין קרי גרג נולדה בשנת 1958 בעיר וילמינגטון שנמצאת במדינת דלאוור שבארצות הברית. אף על פי שנולדה בדלאוור, העבירה את רוב ילדותה בטרוי, אוהיו ומחשיבה אותה כעיר מולדתה.
בשנת 1980, קרי גרג סיימה בהצטיינות תואר ראשון בביולוגיה באוניברסיטת אוהיו. בשנת 1985, סיימה תואר שני בהנדסת בטיחות באוניברסיטת דרום קליפורניה. לאחר מכן, בשנת 1997, סיימה את לימודי הדוקטורט שלה באוניברסיטת יוסטון להנדסה תעשייתית בדגש על מערכות אוטומטיות והנדסת אנוש מטעם .
קרי גרג שירתה בצבא ארצות הברית במשך כ-23 שנים והגיעה עד לדרגת קולונל, אחת הדרגות הגבוהות ביותר בסולם הדרגים הצבאיים.
קרי גרג השתתפה ב-4 משימות שונות במסגרת הקריירה שלה בסוכנות החלל האמריקאית נאס"א ושהתה במצטבר יותר מ-1000 שעות בחלל.
כקרי גרג נשואה לטימות'י גרג. יחד עם בן זוגה, היא הקימה משפחה בת 3 נפשות (ילדה אחת). לשניים יש גם נכדה אחת מאותה ילדה.
פעילות מחקרית

קרי גרג השתתפה ב – 4 משימות שונות במסגרת הפעילות שלה בחלל מטעם נאס"א. המשימה הראשונה, STS-57, ונערכה בין התאריכים 21 ביוני עד 1 ביולי בשנת 1993. במסגרת המשימה, קרי גרג ושאר החזירו לחלל נשא לווייני. בנוסף, שני אסטרונאוטים מחברי הצוות הלכו הליכת חלל (space walk) כאשר קרי גרג הייתה אחראית על הפעלת הזרוע הרובוטית ששומרת עליהם. במשימה זו, האסטרונאוטים הקיפו את כדור הארץ 155 פעמים במשך 239 שעות ו-45 דקות.
המשימה השנייה, STS-70, נערכה בין התאריכים 13 ביולי עד 22 ביולי 1995. כאשר שהתה בחלל במשימה זו, היא ערכה עשרות אלפי ניסויים אשר עוסקים במדעי החיים והרפואה.
המשימה השלישית, STS-88, נערכה בין התאריכים 4 בדצמבר עד 15 בדצמבר 1998. משימה זו הייתה משימת ההרכבה הראשונה של תחנת החלל הבינלאומית. המטרה העיקרית של המשימה הייתה לחבר בין המודול האמריקאי ((Unity למודול הרוסי (Zarya). גם במשימה זו, תפקידה העיקרי של ד"ר קרי גרג היה להפעיל את הזרוע הרובוטית של המעבורת. הזרוע הרובוטית שלפה את המודול הרוסי וחיברה אותה למודול האמריקאי, Unity. בנוסף, צוות המשימה פרש שני לוויינים קטנים בחלל. במשימה זו, הקיפו האסטרונאוטים את כדור הארץ 185 פעמים במשך 283 שעות ו-18 דקות.
המשימה הרביעית, STS-109, נערכה בין התאריכים 1 במרץ עד 12 במרץ,2002. המטרה העיקרית במשימה זו הייתה לתקן מספר תקלות שאירעו בטלסקופ האבל. כמו בשאר המשימות הקודמות, גם פה קרי גרג הפעילה את הזרוע הרובוטית ואחזרה את הדאטה
.
פרסים והוקרה

קרי גרג זכתה בשלל פרסים לאורך חייה, ביניהם:
• Arts and Sciences Award for Scholarship, Ohio State University (1980)
• Distinguished Graduate of the Army Air Defense Artillery Officer Basic Course (1981)
• Honor Graduate of the Army Rotary Wing Aviator Course (1982)
• Honor Graduate of the Army Aviation Officer Advanced Course (1986)
• Defense Superior Service Medals (2)
• Legion of Merit
• Defense Meritorious Service Medal
• National Defense Service Medal
• Army Service Ribbon
• NASA Outstanding Leadership Medal (2005)
• NASA Exceptional Service Medal (1998, 2012)
• NASA Flight Simulation Engineering Award (1988)
• NASA Space Flight Medals (4)
• Silver Snoopy award
• Ohio Veteran's Hall of Fame (1994)
• (Troy, Ohio Hall of Fame (1996
• Ohio State University Army ROTC Hall of Fame (1996)
• Silver Order of St. Michael, Army Aviation Award (1997)
הערות שוליים

1 2 3 4 5 6 7  Daniel Hoffpauir, Dr. Nancy J. Currie-Gregg - Principal Engineer, NASA, ‏2015-04-20
1 2 3 4 5 6 7 8 9 10  https://www.nasa.gov/sites/default/files/atoms/files/currie.pdf
1 2 3 4 5 6 7 8  Nancy Jane Sherlock, [http://www.spacefacts.de/bios/astronauts/english/currie_nancy.htm Biographies of U.S. Astronauts 
Currie-Gregg]
↑  Texas A, M. University College of Engineering, 3127 Tamu, College Station, Tx 77843-3127, Currie-Gregg, Nancy J., engineering.tamu.edu (באנגלית)
נלי טול

| --- | --- |
אין תמונה חופשית
 לידה:  19 באפריל 1935 לבוב, הרפובליקה הפולנית השנייה 
 פטירה:  30 בינואר 2021 (בגיל 85) 
 שם לידה:  Nelly Miese 
 מדינה:  פולין, ארצות הברית 
 מקום לימודים:  אוניברסיטת ראטגרס, האקדמיה לאמנויות היפות בפנסילבניה, University of Pennsylvania Graduate School of Education 
 שפות היצירה:  פולנית, אנגלית 
 
נלי טול (בגרמנית: Nelly Toll; 19 באפריל 1935 –  30 בינואר 2021) הייתה ניצולת שואה, אמנית, סופרת ומרצה לאמנות.
קורות חיים

טנולדה בשם נלי מיזה (Miese) בלבוב למשפחה יהודית עשירה. עם פלישת ברית המועצות לפולין ונפילת מזרח גליציה בידי ברית המועצות בספטמבר 1939, נאלץ אביה להתחבא כדי להימנע משילוח לעבודת כפייה בסיביר. בקיץ 1941 כבש הצבא הגרמני את לבוב ונלי הוכנסה עם משפחתה לגטו לבוב. אחיה בן החמש נרצח על ידי הגרמנים. נלי ואמה הצטרפו לקבוצה שניסתה לברוח להונגריה אך נכשלה.
ב-1943 מצא האב מסתור לנלי ולאמה רוזיה בקרב משפחת חברים קתולית. השתיים הוסתרו בחדר קטן, שם לימדה האם את נלי לכתוב ולקרוא, כדי להסיח את דעתה מהמצוקה. נלי כתבה יומן וציירה כשישים ציורים בצבעי מים. בציוריה ביקשה טול לבטא את תקוותה וחלומה לעולם שיבוא לאחר תום המלחמה. לימים סיפרה טול כי היא קראה לציוריה "חבריה", ואף דיברה אליהם בניסיון להדחיק את אימי המלחמה.
ב-1944 שוחררה לבוב על ידי הצבא האדום וטול ואמה יצאו מהמחבוא. הן גילו כי הן השורדות היחידות ממשפחתן.
ב-1951 היגרו לארצות הברית, שם הפכה טול לסופרת, ציירת ומרצה לספרות ולאמנות באוניברסיטאות שונות. הדיסרטציה שלה הייתה על שילוב אמנות השואה בחינוך בבתי הספר. היא חיה בניו ג'רזי עם בעלה ארווין טול.
ספרות

Behind the Secret Window. A Memoir of A Hidden Childhood During World War II, Puffin Books, ISBN 978-0142302415
When Memory Speaks. The Holocaust in Art, Greenwood Press, 1997, ISBN 978-0275955342
Without Surrender. Art of the Holocaust, Running Press, 1978, ISBN 978-0894710551
Moder-religiöse Erziehung, in: Lucie Schachne: Erziehung zum geistigen Widerstand: Das jüdische Landschulheim Herrlingen 1933–1939, dipa-Verlag, Frankfurt am Main 1986, ISBN 3-7638-0509-5, S. 119–120.
תערוכות

ציוריה של טול בצבעי מים מהמחבוא בו שהתה בילדותה בתקופת השואה מוצגים בתצוגת קבע במוזיאון ארצות הברית לזכר השואה והם חלק מאוספי המרכז לחינוך השואה באילינוי. כמה יצירות שלה נמצאות במוזיאון יד ושם.
תערוכות > תערוכות אחרות

"לדמיין עולם טוב יותר: יצירתה של נלי טול", ב-Massillon Museum באוהיו.
אמנות השואה: 100 יצירות במוזיאון יד ושם", תערוכה קבוצתית עם ציוריהם של נלי טול ואמנים אחרים. התערוכה הוצגה במוזיאון הגרמני להיסטוריה בברלין.
הערות שוליים

↑  "שרדתי בתקווה לעולם טוב יותר"; כתבות בעיתון הגרמני "בילד" מינואר ופברואר 2016 (בגרמנית)
↑  אנגלה מרקל פותחת תערוכה על השואה, הגרדיאן, 26 בינואר 2016. (באנגלית)
↑  כתבה בגרמנית על פתיחת התערוכה בינואר 2016
↑  על נלי טול באתר יד ושם
↑  נלי טול באתר המוזיאון (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נלי טול".
| --- | --- |
בקרת זהויות :  NLI: 987007269065905171  GND: 1084132419  ISNI: 0000 0001 1768 7898  LCCN: n78043932  NTA: 120982919  VIAF: 69091763   WorldCat (עם VIAF): 69091763
דליק ווליניץ

| --- | --- |
דליק ווליניץ, יוני 2009
דליק ווליניץ, יוני 2009
 לידה:  10 באוגוסט 1951 (בן 73) רחובות, ישראל
 שם לידה:  גדליהו ווליניץ
 מדינה:  ישראל ישראל
 עיסוק:  שחקן, במאי, מנחה
 מספר צאצאים:  2
 פרופיל ב-IMDb
גדליהו (דליק) ווליניץ (נולד ב-10 באוגוסט 1951) הוא שחקן, במאי תיאטרון ומנחה טלוויזיה ורדיו ישראלי.
דליק ווליניץ מנחה את התוכנית "מדליק", ששודרה בימיה הראשונים של ערוץ 2
חיים אישיים

ווליניץ היה נשוי לעיתונאית רונית ויס ברקוביץ, אך הם התגרשו זמן קצר לאחר נישואיהם. בהמשך נישא בשנית ליעל ולזוג בן ובת. מתגורר בהוד השרון.
פילמוגרפיה נבחרת

מסע אלונקות (1977)
חרבת חזעה (1978)
חמש חמש (1980)
אות קין (1982)
83 (1983)
עדות מאונס (1984)
מכת שמש (1984)
סוף שבוע מטורף (1986)
גולם במעגל (1993)
השיר שלנו (2004-2007)
מילואים (2005–2007)
גיבור אמיתי (2019)
בקרוב אצלי (2024)
הערות שוליים

↑  לפי דבריו בתוכנית "יוצאים לאור", גלי צה"ל, 28 ביולי 2008.
↑  אביחי בקר, שלום לידיד, הארץ, ‏5 בספטמבר 1997, כפי שהועלה באתר פרש.
↑  בעקבות ציטוט כותרות מעיתון "הארץ": דליק ווליניץ פוטר מרדיו דרום, באתר מעריב אונליין, 8 בספטמבר 2024
| --- | --- |
בקרת זהויות :  NLI: 987007298542205171  ISNI: 0000 0004 1853 2953  LCCN: n2013052693  VIAF: 305195521   WorldCat (עם VIAF): 305195521 
ווליניץ ומוני מושונוב בשנים הראשונות של זהו זה! שנים 1978–1980
נקודת סבאר

| --- | --- |
אין תמונה חופשית
 מידע כללי
 סוג:  חצי אי 
 מידע נוסף
 קואורדינטות:  62°40′26″S 61°08′56″W﻿ / ﻿62.6739°S 61.1489°W﻿ / -62.6739; -61.1489
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת סבאר(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת סבאר
 
מפה טופוגרפית של חצי האי ביירז הכוללת את האזור האנטארקטי המוגן במיוחד מספר 126.
מפה טופוגרפית של האי ליווינגסטון והאי סמית'
נקודת סבאר או נקוד סבר (באנגלית: Sevar Point ; בבולגרית: нос Севар) היא לשון יבשה בחוף הדרומי של חצי האי ביירז באי ליווינגסטון באיי שטלנד הדרומיים, שבאנטארקטיקה.
נקודת סבאר מהווה את הצד המזרחי של הכניסה למפרצון ראסקופוריס.
נקודת סבאר ממוקמת 1.9 קילומטרים מזרחית - דרום-מזרחית מנקודת דבילז;
נקודת סבאר ממוקמת 2.71 קילומטרים ממערב לנקודת ניקופול;
נקודת סבאר ממוקמת 2.97 קילומטרים צפונית - מזרחית מסלע לונג שבמצר מורטון.
גבעת ואספ מתנשאת מעל נקודת סבאר שנמצאת צפונית - צפון-מזרחית לגבעה;
גבעת סילר מתנשאת מעל נקודת סבאר, שנמצאת מזרחית - צפון-מזרחית לגבעה.
היסטוריה > מיפוי לשון היבשה

הנקודה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2009.
היסטוריה > מקור השם

הנקודה נקראת על שם השליט הבולגרי חאן סבאר.
היסטוריה > אזור אנטארקטי מוגן במיוחד

לשון היבשה ממוקמת באזור האנטארקטי המוגן במיוחד "חצי האי ביירז" - אזור מוגן מיוחד מספר 126 (ASPA 126).
נושאי המגבעת

| --- | --- |

נושאי המגבעת מופיעים במועדון אמדיאוס בירושלים, 1986; משמאל: ישי אדר, אלון כהן, אהד פישוף
 מוקד פעילות:  ירושלים, ישראל
 תקופת הפעילות:  1984–1992 (כ־8 שנים)
 סוגה:  גל חדש • פוסט-פאנק • רוק
 חברת תקליטים:  האוזן השלישית, הד ארצי
 http://noseihamigbaat.com
 חברים
 אהד פישוף תמיר אלברט אלון כהן רם אוריון (1989–1992) אדם הורוביץ (1989–1992)
 חברים לשעבר
 ישי אדר (1984–1989)
הופעה של נושאי המגבעת בפסטיבל עכו בסביבות 1987; משמאל: תמיר אלברט, ישי אדר
אהד פישוף
כרזת המופע "הבא בתור הוא כלום" שנערך בתיאטרון פרגוד במרץ–מאי 1992
נושאי המגבעת הייתה להקת גל חדש ישראלית שהוקמה בירושלים בשנת 1984 והתפרקה בשנת 1992. לשיא הצלחתה זכתה בשנת 1991, כשהוחתמה בחברת הד ארצי. באותה שנה הוציאה את אלבומה "מי רצח את אגנתה פאלסקוג", שהפיק שלומי ברכה. זמן קצר אחר כך הגיעה לסוף דרכה. כחמש שנים לאחר התפרקות הלהקה הוציא מוטי שהרבני, מפיק הלהקה, את האלבום "נושאי המגבעת", שכלל הקלטות ישנות של הלהקה שטרם פורסמו באופן מסודר, בהן "Live in בית שמש" וכן שלוש גרסאות שונות לשירים שהופיעו ב"מי רצח את אגנתה פאלסקוג".